CELEX: 32006D0256
Language: lt
Date: 1143417600000
Title: 2006/256/EB: 2006 m. kovo 27 d.  Komisijos sprendimas, antrą kartą iš dalies keičiantis Sprendimą 2005/758/EB dėl tam tikrų apsaugos priemonių, susijusių su labai patogenišku paukščių gripu, taikymo tam tikroms Kroatijos teritorijos dalims  (pranešta dokumentu Nr. C(2006) 891)   (Tekstas svarbus EEE)

30.3.2006   
            
            
               LT
            
            
               Europos Sąjungos oficialusis leidinys
            
            
               L 92/15
            
         
      KOMISIJOS SPRENDIMAS
   
   2006 m. kovo 27 d.
   antrą kartą iš dalies keičiantis Sprendimą 2005/758/EB dėl tam tikrų apsaugos priemonių, susijusių su labai patogenišku paukščių gripu, taikymo tam tikroms Kroatijos teritorijos dalims
   (pranešta dokumentu Nr. C(2006) 891)
   (Tekstas svarbus EEE)
   (2006/256/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1991 m. liepos 15 d. Tarybos direktyvą 91/496/EEB, nustatančią gyvūnų, įvežamų į Bendriją iš trečiųjų šalių, veterinarinio patikrinimo organizavimo principus ir iš dalies keičiančią Direktyvas 89/662/EEB, 90/425/EEB ir 90/675/EEB (1), ypač į jos 18 straipsnio 7 dalį,
   atsižvelgdama į 1997 m. gruodžio 18 d. Tarybos direktyvą 97/78/EB, nustatančią principus, reglamentuojančius iš trečiųjų šalių į Bendriją įvežamų produktų veterinarinių patikrinimų organizavimą (2), ypač į jos 22 straipsnio 6 dalį,
   kadangi:
   
               (1)
            
            
               2005 m. spalio 27 d. Komisijos sprendimas 2005/758/EB dėl tam tikrų apsaugos priemonių, susijusių su įtarimu dėl labai patogeniško paukščių gripo Kroatijoje ir panaikinantis Sprendimą 2005/749/EB (3) buvo priimtas po to, kai Komisija gavo trečiosios šalies pranešimą apie labai patogeniško paukščių gripo A viruso H5 potipio įtarimą jos teritorijoje.
            
         
               (2)
            
            
               Kroatija pranešė apie užsikrėtusius paukščius už teritorijos, kurios regionai nurodomi tame sprendime, ribų, o tai pagrindžia kai kurių produktų importo iš Kroatijos sustabdymą, siekiant atsižvelgti į naujai paveiktą tos trečiosios šalies teritorijos dalį.
            
         
               (3)
            
            
               Todėl Sprendimą 2005/758/EB reikėtų atitinkamai iš dalies pakeisti.
            
         
               (4)
            
            
               Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimo 2005/758/EB priedas pakeičiamas šio sprendimo priedo tekstu.
   2 straipsnis
   Valstybės narės nedelsdamos imasi šiam sprendimui įvykdyti reikalingų priemonių ir jas paskelbia. Apie tai valstybės narės nedelsdamos praneša Komisijai.
   3 straipsnis
   Šis sprendimas skirtas valstybėms narėms.
   
      Priimta Briuselyje, 2006 m. kovo 27 d.
      
         
            Komisijos vardu
         
         Markos KYPRIANOU
         
         
            Komisijos narys
         
      
   
   
      (1)  OL L 268, 1991 9 24, p. 56. Direktyva su paskutiniais pakeitimais, padarytais 2003 m. Stojimo aktu.
   
      (2)  OL L 24, 1998 1 30, p. 9. Direktyva su paskutiniais pakeitimais, padarytais Europos Parlamento ir Tarybos reglamentu (EB) Nr. 882/2004 (OL L 165, 2004 4 30, p. 1).
   
      (3)  OL L 285, 2005 10 28, p. 50. Sprendimas su pakeitimais, padarytais Sprendimu 2006/11/EB (OL L 7, 2006 1 12, p. 29).
   
      PRIEDAS
      
         
            „PRIEDAS
            1 straipsnio 1 dalyje nurodyta Kroatijos teritorijos dalis
            
                        ISO šalies kodas
                     
                     
                        Šalies pavadinimas
                     
                     
                        Teritorijos dalis
                     
                  
                        HR
                     
                     
                        Kroatija
                     
                     
                        Kroatijos apygardos:
                        
                                    —
                                 
                                 
                                    Viroviticko-Podravska
                                 
                              
                                    —
                                 
                                 
                                    Osjecko-Baranjska
                                 
                              
                                    —
                                 
                                 
                                    Splitsko-Dalmatinska“